ପୂର୍ବ, ପଶ୍ଚିମ ତଟରେ ଅଟୋ କ୍ଲଷ୍ଟର ଉନ୍ନତୀକରଣ ଉପରେ ଗୁରୁତ୍ୱ\nନୂଆଦିଲ୍ଲୀ,୮-୨ (ପି.ଟି.) ଦେଶର ପୂର୍ବ ଏବଂ ପଶ୍ଚିମ ତଟରେ ଅଟୋ କ୍ଲଷ୍ଟର ଉନ୍ନତୀକରଣ ଲାଗି ବାଣିଜ୍ୟ ଏବଂ ଉଦ୍ୟୋଗ ମନ୍ତ୍ରୀ ସୁରେଶ ପ୍ରଭୁ ଗୁରୁତ୍ୱାରୋପ କରିଛନ୍ତି। ଘରୋଇ ବଜାରର ଅଟୋମୋବାଇଲ ଶିଳ୍ପର ଅଭିବୃଦ୍ଧି ତଥା ରପ୍ତାନି ପ୍ରୋତ୍ସାହନ ଲାଗି ଏହିଭଳି ପଦକ୍ଷେପ ନେବା ଉପରେ ପ୍ରଭୁ ଗୁରୁତ୍ୱାରୋପ କରିଛନ୍ତି।\nପୂର୍ବ, ପଶ୍ଚିମ ତଟରେ ଅଟୋ କ୍ଲଷ୍ଟର ଉନ୍ନତୀକରଣ ଉପରେ ଗୁରୁତ୍ୱ\t February 8th, 23:35 PM February 8th, 23:35 PM\nନୂଆଦିଲ୍ଲୀ,୮-୨ (ପି.ଟି.) ଦେଶର ପୂର୍ବ ଏବଂ ପଶ୍ଚିମ ତଟରେ ଅଟୋ କ୍ଲଷ୍ଟର ଉନ୍ନତୀକରଣ ଲାଗି ବାଣିଜ୍ୟ ଏବଂ ଉଦ୍ୟୋଗ ମନ୍ତ୍ରୀ ସୁରେଶ ପ୍ରଭୁ ଗୁରୁତ୍ୱାରୋପ କରିଛନ୍ତି। ଘରୋଇ ବଜାରର ଅଟୋମୋବାଇଲ ଶିଳ୍ପର ଅଭିବୃଦ୍ଧି ତଥା ରପ୍ତାନି ପ୍ରୋତ୍ସାହନ ଲାଗି ଏହିଭଳି ପଦକ୍ଷେପ ନେବା ଉପରେ ପ୍ରଭୁ ଗୁରୁତ୍ୱାରୋପ କରିଛନ୍ତି। ଏହି କ୍ଲଷ୍ଟର ଲାଗି ସେ ଆନ୍ଧ୍ର ପ୍ରଦେଶ ମୁଖ୍ୟମନ୍ତ୍ରୀ ଏନ୍. ଚନ୍ଦ୍ରବାବୁ ନାଇଡୁଙ୍କ ସହ ବିସ୍ତୃତ ଭାବେ ଆଲୋଚନା କରିବେ ବୋଲି ଅଟୋ କମ୍ପୋନେଣ୍ଟ ଶୋ'କୁ ଉଦ୍ଘାଟନ କରି ପ୍ରଭୁ ଏହା କହିଛନ୍ତି। ଆଲୋଚନା ପରେ ଏ ନେଇ ବିଭିନ୍ନ ପଦକ୍ଷେମାନ ଗ୍ରହଣ କରାଯିବ। ସେହିଭଳି ରପ୍ତାନି ପ୍ରୋତ୍ସାହନ ଲାଗି ମହାରାଷ୍ଟ୍ର ଉପକୂଳକୁ ଉନ୍ନତୀକରଣ କରାଯିବ। ଆଗାମୀ ଦିନମାନଙ୍କରେ ଘରୋଇ ବଜାରର ଅର୍ଥନୀତି ୫ ଟ୍ରିଲିୟନ ଡଲାର ଛୁଇଁବ। ଏହା ମଧ୍ୟରେ ସାମଗ୍ରୀ ଏବଂ ସେବା ରପ୍ତାନିର ଅଂଶ ୧ ଟ୍ରିଲିୟନ ଡଲାର ହେବ। ଉକ୍ତ ଆବଶ୍ୟକତାର ପୂରଣ ଲାଗି ଏକ ବିସ୍ତୃତ ଯୋଜନା ପ୍ରସ୍ତୁତ କରାଯିବ। ବିଶ୍ୱ ସ୍ତରରେ କମ୍ପାନୀଗୁଡିକ ବର୍ତ୍ତମାନ ଘରୋଇ ବଜାରରେ ଉତ୍ପାଦନ କରିବାକୁ ଆଗ୍ରହ ଦେଖାଉଛନ୍ତି। ଅଟୋ ଶିଳ୍ପକୁ ସରକାର ପୂର୍ଣ୍ଣମାତ୍ରାରେ ସମର୍ଥନ କରିବେ ବୋଲି ରାଷ୍ଟ୍ରାୟତ୍ତ ତଥା ଲଘୁ ଉଦ୍ୟୋଗ ମନ୍ତ୍ରୀ ଅନନ୍ତ ଗିତେ କହିଛନ୍ତି। ପରିବେଶ ତଥା ଗ୍ରାହକ ଉପଯୋଗୀ ଉତ୍ପାଦ ନିର୍ମାଣ ଉପରେ ସେ ଗୁରୁତ୍ୱାରୋପ କରିଛନ୍ତି।
